“ታላቁ የኢትዮጵያ ሕዳሴ ግድብ በዘንድሮው ዓመት አሁን ከያዘው በሦስት እጥፍ የሚበልጥ ውኃ ይይዛል።” ጠቅላይ ሚኒስትር ዐብይ አህመድ
ባሕር ዳር፡ ጥቅምት 03/2013ዓ.ም (አብመድ) ታላቁ የኢትዮጵያ የሕዳሴ ግድብ በዘንድሮው ዓመት አሁን ከያዘው በሦስት እጥፍ የሚበልጥ ውኃ እንደሚይዝ ጠቅላይ ሚኒስትር ዐብይ አህመድ (ዶክተር) ገለጹ።ጠቅላይ ሚኒስትር ዐብይ አህመድ እና የኤርትራው ፕሬዝዳንት ኢሳያይስ አፈወርቂ በኢትዮጵያ በጋራ እያደረጉት ባለው ሁለተኛ ቀን ጉብኝታቸው የታላቁ ሕዳሴ ግድብን ለመጎብኘት ጉባ ተገኝተዋል።ጠቅላይ ሚኒስትሩ በጉብኝታቸው የግድቡ ግንባታ ሂደት በጥሩ ሁኔታ ላይ እንደሚገኝ መመልከታቸውንም ገልፀዋል።ጠቅላይ ሚኒስትር ዐብይ በሕዳሴ ግድብ ግንባታ ላይ ለተሳተፉና አሁን ያለበት ደረጃ እንዲደርስ አስተዋፅኦ ላደረጉ ሁሉ ምሥጋና አቅርበዋል።ጠቅላይ ሚኒስትር ዐብይ አህመድ ታላቁ የኢትዮጵያ ሕዳሴ ግድብ አሁን ያለበት ደረጃ ለሁሉም ኢትዮጵያውያን ኩራት መሆኑን ተናግረዋል።